方力申青筋盡現太「瘋癲」 情緒切換演技大爆發
2024年04月20日 20:01
東網電視
更多新聞短片
藝人方力申(小方)新加盟無綫劇《逆天奇案2》飾演天才物理學教,但原來背後有個不為人知的身份,昨晚(19日)一集終於揭開,他跟劇中反派張頴康早已認識,他是對方的幕後代理人兼狂熱粉絲,暗中幫助張頴康執行復仇大計。
形象正面的小方今次罕有飾演反派,演出令人眼前一亮,他不時要在「理性睿智」和「狂熱信徒」之間不停切換,期中一場網絡大戰中,節節敗退的小方激動得爆汗,更谷到額頭青筋盡現,「瘋癲」指數爆錶!
講到劇中真正身份終於揭盅,小方笑言:「依家觀眾唔使再估喇!劇中係張頴康幫我脫離爸爸魔掌嘅人,所以當正佢係恩人,我要報恩幫佢完成報仇大計。」小方坦言角色很有挑戰性:「最難係要諗點樣鋪排,始終唔想脫離角色性格太多,唔想做得太過火,又想有意外驚喜帶到畀觀眾。呢個角色平時嘅情緒係比較平淡、冷靜嘅,但因為成長背景搞到性格有啲缺陷,所以有時會失去理智,要選擇『跳掣』嘅時機係最難嘅。」講到與張頴康非常合拍,更被笑指是CP,小方說:「同佢合作得好開心,大家都希望每一場戲觀眾都睇得開心,我哋兩個都會有商有量去傾點樣做好啲,佢係一個相當專業嘅演員,希望將來可以再合作多啲!」